《再寄》
宋代·曹汝弼

江城从别后，闻说在松间。
度日长扃户，终年不下山。
静为诗所役，闲免事相关。
应喜云边客，冥搜鬓未斑。

作者简介：曹汝弼，字梦得，号松萝山人，休宁（今属安徽）人。隐居不仕，真宗景德、大中祥符间与种放、魏野、林逋交游（《瀛奎律髓》卷四七）。事见明弘治《徽州府志》卷九《人物·隐逸传》。有《海宁集》，已佚。今录诗五首。